CELEX: 62018CA0447
Language: ro
Date: 2019-12-18 00:00:00
Title: Cauza C-447/18: Hotărârea Curții (Camera a treia) din 18 decembrie 2019 (cerere de decizie preliminară formulată de Najvyšší súd Slovenskej republiky - Slovacia) – UB/Generálny riaditeľ Sociálnej poisťovne Bratislava (Trimitere preliminară – Securitate socială – Coordonarea sistemelor de securitate socială – Regulamentul (CE) nr. 883/2004 – Articolul 3 – Domeniu de aplicare material – Prestație pentru limită de vârstă – Libera circulație a lucrătorilor în cadrul Uniunii Europene – Regulamentul (UE) nr. 492/2011 – Articolul 7 – Egalitate de tratament între lucrătorii naționali și lucrătorii migranți – Avantaje sociale – Legislație a unui stat membru care rezervă acordarea unei „prestații suplimentare pentru sportivii din echipele naționale” numai cetățenilor acestui stat)

24.2.2020   
            
            
               RO
            
            
               Jurnalul Oficial al Uniunii Europene
            
            
               C 61/10
            
         
      Hotărârea Curții (Camera a treia) din 18 decembrie 2019 (cerere de decizie preliminară formulată de Najvyšší súd Slovenskej republiky - Slovacia) – UB/Generálny riaditeľ Sociálnej poisťovne Bratislava
      (Cauza C-447/18) (1)
      
      (Trimitere preliminară - Securitate socială - Coordonarea sistemelor de securitate socială - Regulamentul (CE) nr. 883/2004 - Articolul 3 - Domeniu de aplicare material - Prestație pentru limită de vârstă - Libera circulație a lucrătorilor în cadrul Uniunii Europene - Regulamentul (UE) nr. 492/2011 - Articolul 7 - Egalitate de tratament între lucrătorii naționali și lucrătorii migranți - Avantaje sociale - Legislație a unui stat membru care rezervă acordarea unei „prestații suplimentare pentru sportivii din echipele naționale” numai cetățenilor acestui stat)
      (2020/C 61/11)
      Limba de procedură: slovaca
      
         Instanța de trimitere
      
      Najvyšší súd Slovenskej republiky
      
         Părțile din procedura principală
      
      
         Recurent: UB
      
         Intimat: Generálny riaditeľ Sociálnej poisťovne Bratislava
      
         Dispozitivul
      
      
                  1)
               
               
                  Articolul 3 alineatul (1) litera (d) din Regulamentul (CE) nr. 883/2004 al Parlamentului European și al Consiliului din 29 aprilie 2004 privind coordonarea sistemelor de securitate socială trebuie să fie interpretat în sensul că o prestație suplimentară plătită anumitor sportivi de înalt nivel care au reprezentat un stat membru sau predecesorii în drept ai acestuia în cadrul unor competiții sportive internaționale nu intră în sfera noțiunii de „prestație pentru limită de vârstă” în sensul acestei dispoziții și, prin urmare, este exclusă din domeniul de aplicare al regulamentului menționat.
               
            
                  2)
               
               
                  Articolul 7 alineatul (2) din Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii trebuie să fie interpretat în sensul că se opune unei reglementări a unui stat membru care condiționează acordarea unei prestații suplimentare instituite în favoarea anumitor sportivi de înalt nivel care au reprezentat acest stat membru sau predecesorii săi în drept în cadrul unor competiții sportive internaționale în special de deținerea de către solicitant a cetățeniei statului membru în discuție.
               
            
         (1)  JO C 328, 17.9.2018.